**DĖL TURTO, SKIRTO VYSTOMOJO BENDRADARBIAVIMO VEIKLAI VYKDYTI AR HUMANITARINEI PAGALBAI TEIKTI, NEATLYGINTINO PERDAVIMO**

2022 m. kovo 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 2 ir 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 7 ir 8 dalimis, Valstybės ir savivaldybių institucinių ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278 „Dėl valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo“ 96–97, 104–106 punktais, Lietuvos Respublikos užsienio ministerijos 2022 m. kovo 2 d. rekomendacijų teikti humanitarinę pagalbos Ukrainai, Rokiškio rajono savivaldybės taryba n u s p r e n d ž i a:

1. Perduoti neatlygintinai Ukrainos Respublikos Rovno srities Dubno miesto savivaldybei ilgalaikį ir trumpalaikį materialųjį turtą, nurodytą šio sprendimo 1 ir 2 prieduose, skirtą humanitarinei pagalbai teikti.
2. Įgalioti Rokiškio rajono savivaldybės administracijos direktorių, jo nesant – Rokiškio rajono savivaldybės administracijos direktoriaus pavaduotoją, pasirašyti sprendimo 1 priede nurodyto turto priėmimo ir perdavimo aktą.
3. Skelbti sprendimą Teisės aktų registre.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Rokiškio rajono savivaldybės tarybai

**SPRENDIMO PROJEKTO „DĖL TURTO, SKIRTO VYSTOMOJO BENDRADARBIAVIMO VEIKLAI VYKDYTI AR HUMANITARINEI PAGALBAI TEIKTI, NEATLYGINTINO PERDAVIMO“ AIŠKINAMASIS RAŠTAS**

2022 m. kovo 14 d.

Rokiškis

**Parengto sprendimo projekto tikslai ir uždaviniai.**

Gauti savivaldybės tarybos pritarimą dėl turto, skirto humanitarinei pagalbai teikti, neatlygintino perdavimo.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis, Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 2 ir 4 dalys, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 7 ir 8 dalys, Valstybės ir savivaldybių institucinių ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278 „Dėl valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo“ 96–97, 104–106 punktai, Lietuvos Respublikos užsienio ministerijos 2022 m. kovo 2 d. rekomendacijos teikti humanitarinę pagalbos Ukrainai.

**Sprendimo projekto esmė.**

Vadovaujantis Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 2 ir 4 dalimis, kuriose nurodyta, kad skubi humanitarinė pagalba yra teikiama operatyviai reaguojant į neatidėliotinus poreikius bei skubi ir ilgalaikė humanitarinė pagalba gali būti teikiama piniginėmis lėšomis, maistu, daiktais, sveikatos priežiūros ir kitomis paslaugomis ir priemonėmis pagal humanitarinius poreikius, teikiant civilinės saugos tarptautinę pagalbą, taip pat veiksmais, kuriais atkuriamos būtiniausios gyvenimo sąlygos, mažinama nelaimių rizika, įskaitant pasirengimą nelaimėms ir atsigavimą po jų.

Atsižvelgdami į Ukrainos Respublikos Rovno srities Dubno miesto savivaldybes prašymą prisidėti reikalingomis priemonėmis ir vadovaudamiesi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 7 ir 8 dalimis, prašome priimti sprendimą skirti humanitarinę pagalbą teikimo, neatlygintinam turto perdavimui.

**Laukiami rezultatai.** Teikiama humanitarinė pagalba Ukrainos Respublikos Rovno srities Dubno miesto savivaldybei.

**Finansavimo šaltiniai ir lėšų poreikis.** Skiriamo turto vertė.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėjos pavaduotoja | Kristina Tūskienė |